২০০৬ সালে উত্তর কোরিয়ার প্রথম পারমাণবিক পরীক্ষার পর থেকে জাতিসংঘের নিরাপত্তা পরিষদ কয়েকটি সংশোধনী পাস করার মাধ্যমে ডিপিআরের ওপর বিভিন্ন নিষেধাজ্ঞা জারি করে, যার মধ্যে রয়েছে অর্থনৈতিক কার্যকলাপের সীমাবদ্ধতা। তা সত্ত্বেও, উত্তর কোরিয়ার মোট দেশজ উৎপাদন ২০১৬ সালে আনুমানিক ৩.৯ শতাংশ বৃদ্ধি পেয়ে প্রায় ২৮.৫ বিলিয়ন মার্কিন ডলারে উন্নীত হয়েছে, যা গত ১৭ বছরের মধ্যে সর্বোচ্চ। উত্তর কোরিয়ার আন্তর্জাতিক বাণিজ্যের ৯০ শতাংশ- চীনের সঙ্গে বিদ্যমান বাণিজ্যের অব্যাহত অগ্রগতিই এর পেছনে অনুঘটকের ভূমিকা পালন করেছে।

১২ ফেব্রুয়ারি উত্তর কোরিয়ার পুকুককোং -২ নামের মাঝারি পাল্লার ব্যালিস্টিক ক্ষেপণাস্ত্র পরীক্ষার পর ফেব্রুয়ারি, ২০১৭-র শেষের দিকে চীন, যে দেশটি বরাবরই উত্তর কোরিয়ার সাথে বাণিজ্য ও মার্কিন যুক্তরাষ্ট্রে ক্ষতিকর ক্ষেপণাস্ত্র নিক্ষেপের হুমকিকে আলাদা বিষয় হিসেবে উল্লেখ করে আসছিল- জানায় যে, দেশটি জাতিসংঘের ২৩২১ নং প্রস্তাব মেনে চলবে এবং এর পরিপ্রেক্ষিতে উত্তর কোরিয়া থেকে সব কয়লা (উত্তর কোরিয়ার প্রধান রপ্তানীপণ্য) আমদানি বন্ধ করে দেয়। এই বাণিজ্য-বিরতি চলমান থাকা সত্ত্বেও জুলাই, ২০১৭ তে চীন জানায়, উত্তর কোরিয়ার সাথে তাদের বাণিজ্য সম্প্রসারিত হয়েছে। যখন উত্তর কোরিয়ার কয়লার ওপর নিষেধাজ্ঞা থাকার কারণে আমদানির গতি স্তিমিত আছে বলা হল, তখন ২০১৭ সালের জুলাই মাসে উত্তর কোরিয়ার সঙ্গে চীন এর বাণিজ্য ২০১৬ সালের জুলাইয়ের তুলনায় ১০ দশমিক ২ শতাংশ বৃদ্ধি পেয়ে ৪৫৬ মিলিয়ন মার্কিন ডলারে উন্নীত হয় আর বার্ষিক বাণিজ্যের পরিমাণ দাঁড়ায় ৩.০১ বিলিয়ন ডলার। 

২০১৭ সালে সালে জাতিসংঘের নিরাপত্তা পরিষদে উত্তর কোরিয়ার ওপর বেশ কয়েকবার নিষেধাজ্ঞা আরোপ করা হয়। ২২ ডিসেম্বর আরোপিত সাম্প্রতিক নিষেধাজ্ঞা-বিধান অনুসারে, উত্তর কোরিয়ায় তেল সরবরাহ নিষিদ্ধ করা হয় এবং উত্তর কোরীয় শ্রম অভিবাসীরা যেসব দেশে কাজ করে তাদেরকে সেসব অঞ্চল থেকে ২৪ মাসের মধ্যে বহিষ্কারের সিদ্ধান্ত নেয়া হয়।

চীন উত্তর কোরিয়ার সঙ্গে ব্যবসা করা চীনা সংস্থাগুলি উপর আরোপিত হতে পারে এমন (দ্বিতীয়) নিষেধাজ্ঞাটির বিরোধিতা করে।

শীতকালীন অলিম্পিককে কেন্দ্র করে "বৈরিতার অবসান" এবং আরো অগ্রগতিঃজানুয়ারি-ফেব্রুয়ারি ২০১৮
মার্কিন যুক্তরাষ্ট্র ও চীন "চাপ" দিতে একমত হয়
উত্তর কোরিয়ার ওপর নিষেধাজ্ঞা; চীনের সঙ্গে বাণিজ্য
২৯ আগস্ট জাপানের ওপর দিয়ে ক্ষেপণাস্ত্র পরীক্ষা